**ΠΡΟΤΥΠΟ ΚΑΤΑΣΤΑΤΙΚΟ**

**ΣΥΝΔΕΣΜΟΥ ΓΟΝΕΩΝ………………………………………..**

**ΠΕΡΙΕΧΟΜΕΝΑ**

|  |  |  |
| --- | --- | --- |
|  |  | **ΣΕΛΙΔΑ** |
| **ΑΡΘΡΟ 1:**  | **ΣΥΣΤΑΣΗ - ΕΠΩΝΥΜΙΑ** | **3** |
| **ΑΡΘΡΟ 2:**  | **ΕΡΜΗΝΕΙΑ**  | **3** |
| **ΑΡΘΡΟ 3:**  | **ΕΔΡΑ ΚΑΙ ΛΕΙΤΟΥΡΓΙΑ** | **3** |
| **ΑΡΘΡΟ 4:**  | **ΣΚΟΠΟΣ ΚΑΙ ΑΡΜΟΔΙΟΤΗΤΕΣ** | **4** |
| **ΑΡΘΡΟ 5:** | **ΜΕΣΑ ΓΙΑ ΕΠΙΤΕΥΞΗ ΤΩΝ ΣΚΟΠΩΝ ΚΑΙ ΑΡΜΟΔΙΟΤΗΤΩΝ** | **5** |
| **ΑΡΘΡΟ 6:**  | **ΜΕΛΗ** | **5** |
| **ΑΡΘΡΟ 7:** | **ΕΠΙΤΙΜΑ ΜΕΛΗ** | **6** |
| **ΑΡΘΡΟ 8:** | **ΔΙΚΑΙΩΜΑΤΑ ΚΑΙΥΠΟΧΡΕΩΣΕΙΣ ΤΩΝ ΜΕΛΩΝ** | **6** |
| **ΑΡΘΡΟ 9:**  | **ΠΟΡΟΙ** | **7** |
| **ΑΡΘΡΟ 10:**  | **ΚΕΦΑΛΑΙΑ ΚΑΙ ΔΑΠΑΝΕΣ**  | **7** |
| **ΑΡΘΡΟ 11:**  | **ΟΡΓΑΝΑ ΔΙΟΙΚΗΣΗΣ** | **7** |
| **ΑΡΘΡΟ 12:**  | **ΕΤΗΣΙΑ ΓΕΝΙΚΗ ΣΥΝΕΛΕΥΣΗ** | **8** |
| **ΑΡΘΡΟ 13:**  | **ΕΚΤΑΚΤΕΣ ΓΕΝΙΚΕΣ ΣΥΝΕΛΕΥΣΕΙΣ** | **10** |
| **ΑΡΘΡΟ 14:**  | **ΔΙΟΙΚΗΤΙΚΟ ΣΥΜΒΟΥΛΙΟ** | **10** |
| **ΑΡΘΡΟ 15:**  | **ΓΡΑΜΜΑΤΕΙΑ** | **11** |
| **ΑΡΘΡΟ 16:** | **ΠΡΟΕΔΡΟΣ** | **12** |
| **ΑΡΘΡΟ 17:**  | **ΑΝΤΙΠΡΟΕΔΡΟΣ** | **12** |
| **ΑΡΘΡΟ 18:**  | **ΓΡΑΜΜΑΤΕΑΣ** | **12** |
| **ΑΡΘΡΟ 19:** | **ΒΟΗΘΟΣ ΓΡΑΜΜΑΤΕΑΣ** | **13** |
| **ΑΡΘΡΟ 20:** | **ΤΑΜΙΑΣ** | **13** |
| **ΑΡΘΡΟ 21:** | **ΒΟΗΘΟΣ ΤΑΜΙΑΣ** | **13** |
| **ΑΡΘΡΟ 22:** | **ΕΠΙΘΕΩΡΗΣΗ ΒΙΒΛΙΩΝ ΚΑΙ ΑΡΧΕΙΩΝ** | **13** |
| **ΑΡΘΡΟ 23:**  | **ΕΛΕΓΧΟΣ ΛΟΓΑΡΙΑΣΜΩΝ** | **13** |
| **ΑΡΘΡΟ 24:**  | **ΕΠΙΤΡΟΠΕΣ ΕΡΓΑΣΙΑΣ** | **14** |
| **ΑΡΘΡΟ 25:** | **ΣΥΜΜΕΤΟΧΗ ΣΤΗΝ ΟΜΟΣΠΟΝΔΙΑ** | **14** |
| **ΑΡΘΡΟ 26:**  | **ΔΙΚΑΣΤΙΚΗ ΚΑΙ ΕΞΩΔΙΚΗ ΑΝΤΙΠΡΟΣΩΠΕΥΣΗ** | **15** |
| **ΑΡΘΡΟ 27:**  | **ΑΝΑΚΗΡΥΞΗ ΔΩΡΗΤΩΝ ΚΑΙ ΕΥΕΡΓΕΤΩΝ** | **15** |
| **ΑΡΘΡΟ 28:**  | **ΠΑΡΑΚΟΛΟΥΘΗΣΗ ΣΥΝΕΔΡΙΑΣΕΩΝ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ** | **15** |
| **ΑΡΘΡΟ 29:**  | **ΤΡΟΠΟΠΟΙΗΣΗ ΚΑΙ ΕΡΜΗΝΕΙΑ ΚΑΤΑΣΤΑΤΙΚΟΥ** | **15** |
| **ΑΡΘΡΟ 30:**  | **ΣΦΡΑΓΙΔΑ-ΛΑΒΑΡΟ-ΕΜΒΛΗΜΑ** | **16** |
| **ΑΡΘΡΟ 31:**  | **ΗΜΕΡΟΜΗΝΙΑΙΔΡΥΣΗΣΣΥΝΔΕΜΟΥ ΚΑΙ ΗΜΕΡΟΜΗΝΙΑ ΕΓΚΡΙΣΗΣ ΚΑΤΑΣΤΑΤΙΚΟΥ** | **16** |
| **ΑΡΘΡΟ 32:**  | **ΔΙΑΛΥΣΗ ΣΥΝΔΕΣΜΟΥ** | **17** |

**ΑΡΘΡΟ 1: ΣΥΣΤΑΣΗ - ΕΠΩΝΥΜΙΑ**

Ο ΣύνδεσμοςΓονέων των Μαθητών του ……………………………… της επαρχίας Λευκωσίας ιδρύθηκε την ......................................... με την επωνυμία «Σύνδεσμος Γονέων…………………………..» σύμφωνα με απόφαση της Γενικής Συνέλευσης των μελών του. Το παρόν Καταστατικό εγκρίθηκε σε Γενική Συνέλευση των μελών την................................ και με βάση τον Νόμο.

**ΑΡΘΡΟ 2: ΕΡΜΗΝΕΙΑ**

Στο παρόν Καταστατικό, εκτός εάν από το κείμενο προκύπτει διαφορετική έννοια,:

«Γονέας» σημαίνει τον πατέρα και τη μητέρα ή το πρόσωπο στο οποίο έχει ανατεθεί η μέριμνα για το μαθητή (γονική μέριμνα) ή το πρόσωπο στο οποίο έχει ανατεθεί η επιτροπεία του μαθητή ή με την ερμηνεία που δίνεται στον περί Σχέσεων Γονέων και Τέκνων Νόμο του 1990 (216/1990).

«Δικαστήριο»σημαίνει το αρμόδιο επαρχιακό δικαστήριο μέσα στα όρια της τοπικής αρμοδιότητας του οποίου βρίσκεται η έδρα του Συνδέσμου.

«Κανονισμοί»σημαίνει τους Κανονισμούς που εκδίδονται με βάση τον περί Συνδέσμων Γονέων Νόμο.

«μαθητής» σημαίνει μαθητής/τρια που είναι γραμμένος/η στο μαθητολόγιο του σχολείου σύμφωνα με τους κανονισμούς λειτουργίας Δημοσίων Σχολείων Μέσης Εκπαίδευσης.

«Νόμος» σημαίνει τον περί Συνδέσμων Γονέων Νόμο αριθμός 105(Ι) του 1992και τους Κανονισμούς του 1995, όπως αυτοί εκδόθηκαν από το Υπουργικό Συμβούλιο και εγκρίθηκαν από τη Βουλή των Αντιπροσώπων,με τις σχετικές τροποποιήσεις.

«Ομοσπονδία» σημαίνει την Ομοσπονδία Συνδέσμων Γονέων της Επαρχίας Λευκωσίας.

«Σύνδεσμος Γονέων ή Σύνδεσμος» σημαίνει την οργανωμένη ένωση είκοσι (20) τουλάχιστον γονέων μαθητώντου συγκεκριμένουσχολείου προς επίτευξη ορισμένου σκοπού όχι κερδοσκοπικού.

«Συνομοσπονδία» σημαίνει την Παγκύπρια Συνομοσπονδία Ομοσπονδιών Συνδέσμων Γονέων των Δημοσίων Σχολείων Μέσης Εκπαίδευσης.

«Σχολείο» σημαίνει Δημόσιο Σχολείο Μέσης και Τεχνικής Εκπαίδευσης που ιδρύθηκε και λειτουργεί δυνάμει της πρόνοιας της σχετικής νομοθεσίας.

**ΑΡΘΡΟ 3: ΕΔΡΑ ΚΑΙ ΛΕΙΤΟΥΡΓΙΑ**

1. Η έδρα του Συνδέσμου είναι το ...................................... στη διεύθυνση ..........................................., Λευκωσία, στην οποίαθα συγκαλούνται οι συνεδρίες και συγκεντρώσεις. Επιστολές και άλλη αλληλογραφία προς το Σύνδεσμο θα απευθύνονται στην πιο πάνω έδρα.Το Διοικητικό Συμβούλιο μπορεί να συγκαλέσει συνεδρίες και συγκεντρώσεις και σε οποιοδήποτε άλλο μέρος.
2. Ο Σύνδεσμος λειτουργεί σύμφωνα με τις πρόνοιες του παρόντοςΚαταστατικού και το Νόμο.

**ΑΡΘΡΟ 4: ΣΚΟΠΟΣ ΚΑΙ ΑΡΜΟΔΙΟΤΗΤΕΣ**

Ο Σύνδεσμος έχει ως βασικούς σκοπούς και αρμοδιότητες τα ακόλουθα:

(α) Επιδιώκει την ανάπτυξη των σχέσεων και την τακτική επικοινωνία μεταξύ των μελών του γι’ ανταλλαγή απόψεων και ιδεών για προαγωγή ζητημάτων που αφορούν το σχολείο. Συντονίζει τις ενέργειες και δραστηριότητες των μελών του για ζητήματα που αφορούν τους μαθητές, τους καθηγητές, τους γονείς και οποιουσδήποτε άλλους υπεύθυνους που σχετίζονται άμεσα ή έμμεσα με τη Μέση Εκπαίδευση για την πρόοδο των μαθητών του σχολείου.

(β) Συνεργάζεται στενά με τη Διεύθυνση, το προσωπικό και το Κεντρικό Μαθητικό Συμβούλιο του σχολείου του για την επίτευξη των στόχων και των σκοπών που καθορίζονται από το παρόν Καταστατικό.

(γ) Εισηγείται στο Διευθυντή του σχολείου ή/και στη Σχολική Εφορεία ή/και σε οποιασδήποτε άλλη αρμόδια αρχή, έργα και δραστηριότητες για βελτίωση της εμφάνισης και της λειτουργικότητας του σχολικού χώρου, καθώς και της ποιότητας ζωής των μαθητών και του προσωπικού, που να στοχεύουν στην αύξηση της αποδοτικότητας, τη στήριξη της μαθητικής κοινότητας και τη διασφάλιση των δικαιωμάτων των μαθητών. Ο Σύνδεσμος συνεργάζεται με τους πιο πάνω για υλοποίηση των όσων θα εγκριθούν.

(δ) Αναλαμβάνει από μόνος του ή σε συνεργασία με το Διευθυντή του σχολείου και το προσωπικό του Σχολείου προγράμματα επιμόρφωσης των μελών του.

(ε) Ακολουθεί τις ενδεδειγμένες διαδικασίες, σε συνεργασία με το Διευθυντή, για αντιμετώπιση προβλημάτων που αφορούν το σχολείο.

(στ) Διαθέτει οικονομικούς πόρους τους οποίους εξασφαλίζει όπως προνοείται από το Καταστατικό του καιτους οποίους χρησιμοποιεί για την υποβοήθηση και προαγωγή του σχολικού έργου, για την πρόνοια και ευημερία των μαθητών του σχολείου.

(ζ) Οργανώνει εκδηλώσεις για σύσφιξη των σχέσεων των μελών μεταξύ τους και με το διδακτικό προσωπικό, καθώς και εκδηλώσεις, με τη συγκατάθεση και συνεργασία του σχολείου, για ενίσχυση των πολιτιστικών, κοινωνικών, εθνικών και ηθικών δραστηριοτήτων του σχολείου.

(η) Μεταφέρει προς την Ομοσπονδία τα ζητήματα που τον αφορούν και πιθανά να χρήζουν άμεσης αντιμετώπισης.

(θ) Εξουσιοδοτεί οποιοδήποτε ικανό πρόσωπο για υποβοήθηση των σκοπών και των δραστηριοτήτων του Συνδέσμου, σε εθελοντική βάση.

(ι) Λαμβάνει οποιαδήποτε μέτρα για επίτευξη των σκοπών του Συνδέσμου.

**ΑΡΘΡΟ 5: ΜΕΣΑ ΓΙΑ ΕΠΙΤΕΥΞΗ ΤΩΝ ΣΚΟΠΩΝ ΚΑΙ ΑΡΜΟΔΙΟΤΗΤΩΝ**

Για την επίτευξη των σκοπών του που αναφέρονται στο Άρθρο4 πιο πάνω, ο Σύνδεσμος θα έχει το δικαίωμα να προβαίνει στις πιο κάτω ενέργειες:

(α) Την ίδρυση ταμείου/ταμείων για την εύρυθμη λειτουργία του Συνδέσμου

(β) Την έκδοση, εκτύπωση και κυκλοφορία οποιουδήποτε δελτίου, φυλλαδίου, περιοδικού ή βιβλίου που έχει σχέση με τους σκοπούς του Συνδέσμου.

(γ) Τη διοργάνωση συγκεντρώσεων, διαλέξεων, εκδρομών, κινηματογραφικών και θεατρικών παραστάσεων, αθλητικών, καλλιτεχνικών, παιδαγωγικών και πολιτιστικών εκδηλώσεων με συμμετοχή γονέων, μαθητών και τρίτων.

(δ) Την προκήρυξη διαγωνισμών μεταξύ των μαθητών με τα κατάλληλα έπαθλα, μετά από συνεννόηση με τη Διεύθυνση του σχολείου.

(ε) Τη συνεργασία με διάφορες Αρχές, Κρατικές Υπηρεσίες, Ημικρατικούς Οργανισμούς, Δημαρχεία, Κοινοτικά Συμβούλια, Ιδιωτικούς Οργανισμούς ή άλλους Συνδέσμους Γονέων και την Ομοσπονδία.

(στ) Λήψη οποιασδήποτε άδειας απαιτείται για τη διεκπεραίωση των πιο πάνω.

**ΑΡΘΡΟ 6: ΜΕΛΗ**

(1) Τακτικά Μέλη του Συνδέσμου είναι όλοι ανεξαίρετα οι Γονείς των μαθητών που φοιτούν τη συγκεκριμένη σχολική χρονιά στο Σχολείο, νοουμένου ότι έχουν εκπληρώσει τις οικονομικές τους υποχρεώσεις προς το Σύνδεσμο.

(2) Η συνδρομή είναι ανά οικογένεια και δικαίωμα ψήφου και εκλογής στο Διοικητικό Συμβούλιο κατά τη Γενική Συνέλευση, έχει μόνο ο ένας εκ των γονέων (μια συνδρομή/μια ψήφος/μια εκλογή).

(3) Η ιδιότητα του Μέλους παύει να ισχύει με την αποχώρηση του παιδιού από το σχολείο ή με άλλο τρόπο απώλειας της μαθητικής ιδιότητας του παιδιού ή με την αποχώρηση/διαγραφή του μέλους με βάση τις πρόνοιες του Άρθρου 6 (5).

(4) Η εγγραφή νέων Μελών επιτρέπεται πάντοτε και σε οποιοδήποτε χρόνο. Τα Μέλη δικαιούνται κάθε στιγμή να αποχωρήσουν από το Σύνδεσμο ύστερα από έγγραφη επιστολή τους προς το Γραμματέα του Συνδέσμου και μετά που θα έχουν τακτοποιήσει τις υποχρεώσεις ή και οφειλές τους προς το Σύνδεσμο.

(5) Σε περίπτωση που Μέλος ενεργεί κατά παράβαση των προνοιών του Καταστατικού και του Νόμου γενικότερα, ή κατά τρόπο αντίθετο με τα συμφέροντα του Συνδέσμου ή παραμελεί τις υποχρεώσεις του προς το Σύνδεσμο ή έχει ανάρμοστη συμπεριφορά ή είναι αγενής ή έχει υβριστική συμπεριφορά, τότε το Διοικητικό Συμβούλιο, ύστερα από επισταμένη εξέταση της υπόθεσης του και αφού του παράσχει την ευκαιρία υπεράσπισης του, δύναται να του επιβάλει τις πιο κάτω ποινές:

α) Παρατήρηση.

β) Επίπληξη.

γ) Αποβολή.

(6) Αρωγά Μέλη είναι τα μέλη που επιθυμούν να παρευρίσκονται συστηματικά στις συνεδριάσεις στο Διοικητικό Συμβούλιο ή και στις Επιτροπές Εργασίας χωρίς να έχουν εκλεγεί ως μέλη του και χωρίς δικαίωμα ψήφου, μετά από έγκριση της Γενικής Συνέλευσης με σκοπό την ενεργή εθελοντική συνεισφορά τους στο έργο του Συνδέσμου.

**ΑΡΘΡΟ 7: ΕΠΙΤΙΜΑ ΜΕΛΗ**

1. Επίτιμοι Πρόεδροι και Επίτιμα Μέλη του Συνδέσμου ανακηρύσσονται από την Ετήσια Γενική Συνέλευση μετά από εισήγηση του Διοικητικού Συμβουλίου, τιμής ένεκεν, πρόσωπα τα οποία έδρασαν επωφελώς υπέρ των σκοπών του Συνδέσμου ή προσέφεραν μεγάλες υπηρεσίες για την πρόοδο και προώθηση των σκοπών του Συνδέσμου.

(2) Τα μέλη αυτά μπορούν να παρευρίσκονται στις συνεδρίες του Διοικητικού Συμβουλίου, μετά από σχετική πρόσκληση από τη Γραμματεία, χωρίς όμως δικαίωμα ψήφου.

**ΑΡΘΡΟ 8: ΔΙΚΑΙΩΜΑΤΑ ΚΑΙΥΠΟΧΡΕΩΣΕΙΣ ΤΩΝ ΜΕΛΩΝ**

1. Όλα τα Μέλη έχουν ίσα δικαιώματα και υποχρεώσεις.
2. Όλα τα Μέλη έχουν δικαίωμα να εκλέγουν και να εκλέγονται, αφού τακτοποιήσουν τις οικονομικές τους υποχρεώσεις προς το Σύνδεσμο.
3. Κάθε Μέλος έχει το δικαίωμα να ασκεί έλεγχο πάνω στη διοίκηση και διαχείριση του Συνδέσμου.

(4) Κάθε Μέλος μπορεί να υποβάλλει προς το Διοικητικό Συμβούλιο και στη Γενική Συνέλευση εισηγήσεις ή και να προβαίνει σε παραστάσεις για τη μελέτη, προώθηση και επίλυση προβλημάτων, που κατά τη γνώμη του αντιμετωπίζουν οι μαθητές του σχολείου.

(5) Τα Μέλη έχουν δικαίωμα να λαμβάνουν μέρος στις διάφορες εκδηλώσεις του Συνδέσμου.

(6) Τα Μέλη οφείλουν να συμμορφώνονται προς τις πρόνοιες του παρόντος Καταστατικού,του Νόμου και τις αποφάσεις των συνεδριάσεων του Διοικητικού Συμβουλίου, της Γενικής Συνέλευσης και να συμβάλλουν στην πρόοδο του Συνδέσμου.

(7) Τα Μέλη είναι αλληλέγγυα υπεύθυνα για τα χρέη και τις υποχρεώσεις του Συνδέσμου, νοουμένου ότι έχουν λάβει πρότερα γνώσιν και σχετική δέσμευση.

(8) Μέλος που διαγράφεται, αποχωρεί ή αποβάλλεται από το Σύνδεσμο, δεν έχει κανένα δικαίωμα πάνω στην περιουσία του Συνδέσμου και δεν απαλλάσσεται των οφειλών του προς το Σύνδεσμο.

(9) Κάθε Μέλος έχει το δικαίωμα να αποχωρεί από το Σύνδεσμο. Μέλος που αποχωρεί, στερείται όλων των ωφελημάτων και δικαιωμάτων του, αλλά μπορεί να επανεγγραφεί κατόπιν απόφασης του Διοικητικού Συμβουλίου και καταβολής όλων των οφειλών του.

(10) Κάθε Μέλος έχει την υποχρέωση να καταβάλλει έγκαιρα τις συνδρομές του και σε χρόνο που καθορίζει το Διοικητικό Συμβούλιο.

**ΑΡΘΡΟ 9: ΠΟΡΟΙ**

Οι πόροι του Συνδέσμου προέρχονται από:

(α) Την ετήσια συνδρομή των Μελών που καθορίζεται από την Ετήσια Γενική Συνέλευση ύστερα από εισήγηση του Διοικητικού Συμβουλίου και η οποία δεν είναι κατώτερη από \_\_\_\_\_\_\_\_\_\_\_ ευρώ (€\_\_\_\_). Με απόφαση του Διοικητικού Συμβουλίου, τοποσό της ετήσιας συνδρομής μπορεί να αναθεωρείται από τη Γενική Συνέλευση. Η ετήσια συνδρομή πρέπει να καταβάλλεται σε χρόνο που καθορίζει το Διοικητικό Συμβούλιο και σύμφωνα με το άρθρο 8 (10).

(β) Το προϊόν οποιωνδήποτε πολιτιστικών, αθλητικών, κινηματογραφικών, μουσικών και άλλων εκδηλώσεων του Συνδέσμου.

(γ) Εισφορές, δωρεές, κληροδοτήματα, προϊόν εράνου ή άλλο εισόδημα που περιέρχεται νόμιμα στο Σύνδεσμο.

**ΑΡΘΡΟ 10: ΚΕΦΑΛΑΙΑ ΚΑΙ ΔΑΠΑΝΕΣ**

1. Τα κεφάλαια του Συνδέσμου μπορούν να ξοδεύονται σύμφωνα με τις κατά καιρούς αποφάσεις του Διοικητικού Συμβουλίου για τη λειτουργία του Συνδέσμου και την επίτευξη των σκοπών και αρμοδιοτήτων του, όπως αυτοί περιέχονται στο παρόν Καταστατικό.
2. Τα κεφάλαια του Συνδέσμου μπορούν, μετά από απόφαση του Διοικητικού Συμβουλίου, να κατατίθενται σε χρηματοοικονομικά ιδρύματα με όρους που θα συμφωνήσει το Διοικητικό Συμβούλιο με τα χρηματοοικονομικά ιδρύματα .

**ΑΡΘΡΟ 11: ΟΡΓΑΝΑ ΔΙΟΙΚΗΣΗΣ**

(1) Η Γενική Συνέλευση

(2) Το Διοικητικό Συμβούλιο

1. ΗΓραμματεία

**ΑΡΘΡΟ 12: ΕΤΗΣΙΑ ΓΕΝΙΚΗ ΣΥΝΕΛΕΥΣΗ**

(1) Η Ετήσια Γενική Συνέλευση είναι το ανώτατο σώμα του Συνδέσμου και αποτελείται από όλα τα Μέλη. Αυτή συνέρχεται μια φορά το χρόνο αμέσως μετά την έναρξη της σχολικής χρονιάς και σε κάθε περίπτωση πριν από την10η Οκτωβρίου, σε ημερομηνία, ώρα και τόπο που ορίζεται από το Διοικητικό Συμβούλιο του Συνδέσμου.

(2) Η Ετήσια Γενική Συνέλευση εξετάζει, μελετά κι αποφασίζει πάνω σε οποιοδήποτε ζήτημα που αφορά το Σύνδεσμο και επιλαμβάνεται οποιουδήποτε άλλου ζητήματος κοινού ενδιαφέροντος που δεν αντίκειται στο Νόμο, στους Κανονισμούς και στο Καταστατικό και σχετίζεται με το εύρος των δραστηριοτήτων του Συνδέσμου.

(3) Η Ετήσια Γενική Συνέλευση παίρνει αποφάσεις πάνω σε όλα τα θέματα της ημερήσιας διάταξης στην οποία πρέπει να περιλαμβάνονται:

(α) Λογοδοσία του Διοικητικού Συμβουλίου πάνω στα πεπραγμένα του λήξαντος έτους από τον Πρόεδρο του.

(β) Κατάθεση οικονομικής κατάστασης και ισολογισμού από τον Ταμία του απερχόμενου Διοικητικού Συμβουλίου, μαζί με την έκθεση των ελεγκτών.

(γ) Επικύρωση των πρακτικών της προηγούμενης Ετήσιας Γενικής Συνέλευσης.

(δ) Συζήτηση πάνω στη Λογοδοσία και στην ελεγμένη οικονομική κατάσταση και ισολογισμό.

(ε) Έγκριση της Λογοδοσίας και της ελεγμένης οικονομικής κατάστασης και ισολογισμού.

(στ) Συζήτηση θεμάτων που εγγράφονται από μέλη πριν την έναρξη της Γενικής Συνέλευσης.

(ζ) Υποβολή θεμάτων και εισηγήσεων για χειρισμό από το νέο Διοικητικό Συμβούλιο.

(η) Ορισμός δύο (2)ελεγκτών, που δεν είναι μέλη του Διοικητικού Συμβουλίου και δεν είναι πρώτου βαθμού συγγενείς με κάποιο εκ των μελών του Διοικητικού Συμβουλίου, ή και διορισμό αναγνωρισμένου ελεγκτικού οίκου/γραφείου για έλεγχο των ταμιακών λογαριασμών του Συνδέσμου.

 (θ) Εκλογή του νέου Διοικητικού Συμβουλίου.

(4) Η σύγκληση της Ετήσιας Γενικής Συνέλευσης γνωστοποιείται στα Μέλη δέκα(10) τουλάχιστο μέρες ενωρίτερατης ημερομηνίας διεξαγωγής της, με πρόσκληση στην οποία καθορίζεται το μέρος, η μέρα, η ώρα και η ημερήσια διάταξη.Παράλληλα γίνεται ανάρτηση της γνωστοποίησης στην πινακίδα ανακοινώσεων του σχολείου ή και στην ιστοσελίδα του Συνδέσμου.

(5) Η Ετήσια Γενική Συνέλευση βρίσκεται σε απαρτία αν παρευρίσκονται τα μισά τουλάχιστον μέλη συν ένα (1), νοουμένου ότι έχουν τακτοποιήσει τις οικονομικές τους υποχρεώσεις και παίρνει αποφάσεις, εκτός από τις περιπτώσεις που προνοείται ειδικά από το Καταστατικό, με πλειοψηφία των παρόντων μελών. Αν δεν υπάρχει απαρτία η Ετήσια Γενική Συνέλευση αναβάλλεται για μισή ώρα, οπότε αυτή βρίσκεται σε απαρτία ανεξάρτητα από τον αριθμό των παρευρισκομένων μελών της.

(6) Ο Πρόεδρος του Διοικητικού Συμβουλίου κηρύσσει την έναρξη των εργασιών της Ετήσιας Γενικής Συνέλευσης. Με εισήγηση του Γραμματέα του Διοικητικού Συμβουλίου εκλέγεται τριμελές Προεδρείο (πρόεδρος, γραμματέας και μέλος), το οποίο στη συνέχεια εκτελεί και χρέη εφορευτικής επιτροπής, για να κατευθύνει τη διεξαγωγή των εργασιών της Γενικής Συνέλευσης και να εποπτεύει την ψηφοφορία για ανάδειξη των νέων μελών του Διοικητικού Συμβουλίου.Τα μέλη του Προεδρείου δεν θα προτείνονται ωςμέλη του νέου Διοικητικού Συμβουλίου.

(7) Οι αποφάσεις λαμβάνονται με πλειοψηφία των παρόντων μελών του Συνδέσμου. Σε περίπτωση ισοψηφίας ο πρόεδρος του Προεδρείου έχει τη νικώσα ψήφο.

(8) Η ψηφοφορία πάνω σε κάθε θέμα διεξάγεται με ανάταση του χεριού εκτός αν το ένα τρίτο (1/3)των παρόντων μελών ζητήσουν όπως αυτή διεξαχθεί με μυστική ψηφοφορία. Η εκλογή τουΔιοικητικού Συμβουλίου γίνεται με μυστική ψηφοφορία.Δικαίωμα ψήφου έχουν όλα τα παρευρισκόμενα Μέλη νοουμένου ότι έχουν τακτοποιήσει προηγουμένως τις οικονομικές τους υποχρεώσεις. Μέλος που απουσιάζει δεν μπορεί να εξουσιοδοτήσει άλλο άτομο για να ψηφίσει στη θέση του.

(9) Ο αριθμός των μελών του νέου Διοικητικού Συμβουλίου καθορίζεται από το απερχόμενο Διοικητικό Συμβούλιο και εγκρίνεται από την Ετήσια Γενική Συνέλευση. Ο αριθμός των μελών του νέου Διοικητικού Συμβουλίου δεν μπορεί να είναι μικρότερος των πέντε (5) και μεγαλύτερος των τριάντα (30) και προς τούτοθα ακολουθείται η φόρμουλα 5+Μ/10≤30 (όπου Μ σημαίνει τον αριθμό των εγγραφέντων μαθητών στο σχολείο). Σε περίπτωση που τα μέλη είναι μόνο πέντε (5) τότε καταρτίζονται αυτόματα σε σώμα.

(10) Τα Μέλη που ενδιαφέρονται να εκλεγούν στο νέο Διοικητικό Συμβούλιο πρέπει να υποβάλουν γραπτή αίτηση προς τον Γραμματέα του απερχόμενου Διοικητικού Συμβουλίου το αργότερο πριν από την έναρξη της Ετήσιας Γενικής Συνέλευσης.Σε περίπτωση που τα ενδιαφερόμενα Μέλη δεν συμπληρώσουν τη σχετική αίτηση στον εν λόγω χρόνο, τότε η αίτηση υποψηφιότητας είναι άκυρη και στερούνται του δικαιώματος να διεκδικήσουν θέση στο νέο Διοικητικό Συμβούλιο.Τα Μέλη που ενδιαφέρονται να εκλεγούν στο νέο Διοικητικό Συμβούλιο θα πρέπει να παρευρίσκονται στην Ετήσια Γενική Συνέλευση και να δηλώσουν ότι αποδέχονται την εκλογή τους. Στην εξαιρετική περίπτωση όπου η παρουσία ενός Μέλους δεν είναι δυνατή λόγω σοβαρού κωλύματος, αυτό θα πρέπει να προσκομίσει στο Γραμματέα του απερχόμενου Διοικητικού Συμβουλίου γραπτή αίτηση και γραπτή επιστολή αποδοχής της υποψηφιότητας του και να αναφέρει το λόγο απουσίας του. Η Ετήσια Γενική Συνέλευση αποφασίζει ακολούθως για την αποδοχή ή μη της υποψηφιότητας του**.**

(11) Σε περίπτωση που ο αριθμός των υποψηφιοτήτων είναι μικρότερος του αριθμού των μελών του Διοικητικού Συμβουλίου (με βάση το Άρθρο12 (9)) τότε οι δηλώσαντες ως υποψήφιοι για μέλη εκλέγονται αυτόματα και ο αριθμός των μελών συμπληρώνεται από ενδιαφερόμενα μέλη που είναι παρόντα στην Ετήσια Γενική Συνέλευση και υποστηρίζονται από δύο (2)Μέλη του Συνδέσμου κατά το χρόνο της διεξαγωγής της ψηφοφορίας, νοουμένου ότι έχουν τακτοποιήσει τις οικονομικές τους υποχρεώσεις.

(12) Θέση στο Διοικητικό Συμβούλιο θα έχουν τα μέλη που πλειοψήφησαν.Σε περίπτωση ισοψηφίας θα διεξάγεται, μεταξύ των μελών που ισοψήφησαν, επαναληπτική ψηφοφορία και σε περίπτωση νέας ισοψηφίας θα γίνεται, μεταξύ των μελών που ισοψήφησαν κλήρωση γι' ανάδειξη των υπολοίπων μελών.Στη συνέχεια η εφορευτική επιτροπή ανακηρύσσει τα μέλη του νέου Διοικητικού Συμβουλίου.

**ΑΡΘΡΟ 13: ΕΚΤΑΚΤΕΣ ΓΕΝΙΚΕΣ ΣΥΝΕΛΕΥΣΕΙΣ**

Οι Έκτακτες Γενικές Συνελεύσεις συγκαλούνται:

(α) Από το Διοικητικό Συμβούλιο του Συνδέσμου.

(β) Ύστερα από έγγραφη αίτηση του ενός τρίτου (1/3) των μελών του Συνδέσμου στην οποία θα αναφέρονται οι λόγοι και τα θέματα της σύγκλησης της Έκτακτης Γενικής Συνέλευσης. Το Διοικητικό Συμβούλιο έχει υποχρέωση να συγκαλέσει τη Έκτακτη Γενική Συνέλευση μέσα σε δεκαπέντε (15) μέρες από την λήψη της αίτησης και να ενημερώσει σχετικά όλα τα Μέλη του Συνδέσμου.

(γ) Η Έκτακτη Γενική Συνέλευση βρίσκεται σε απαρτία όπως προνοείται από το άρθρο 12(5) πιο πάνω.

(δ) Της Έκτακτης Γενικής Συνέλευσης προεδρεύει ο Πρόεδρος του Διοικητικού Συμβουλίου ή οποιοδήποτε άλλο άτομο θα ορίσει η Έκτακτή Γενική Συνέλευση και συζητούνται μόνο τα θέματα που είναι γραμμένα στην ημερήσια διάταξη και λαμβάνονται οι σχετικές αποφάσεις.

**ΑΡΘΡΟ 14: ΔΙΟΙΚΗΤΙΚΟ ΣΥΜΒΟΥΛΙΟ**

(1) Ο Σύνδεσμος διοικείται από το Διοικητικό Συμβούλιο που εκλέγεται κατά την Ετήσια Γενική Συνέλευση. Το Διοικητικό Συμβούλιο αποτελείται από τα μέλη όπως αναφέρεται στο άρθρο 12(9).

(2) Το Διοικητικό Συμβούλιο συνέρχεται αμέσως μετά την εκλογή του και καταρτίζεται σε Σώμα, εκλέγοντας με μυστική ψηφοφορία τον Πρόεδρο, τον Αντιπρόεδρο, τον Γραμματέα, τον Βοηθό Γραμματέα, τον Ταμία, τον Βοηθό Ταμία και τέσσερα (4) άλλα μέλη συμβούλους τα οποία αποτελούν τη Γραμματεία του Συνδέσμου.

(3) Το Διοικητικό Συμβούλιο εκτελεί τις αποφάσεις της Γενικής Συνέλευσης, διαχειρίζεται και διευθύνει το Σύνδεσμο και λαμβάνει τα απαραίτητα μέτρα για επίτευξη των σκοπών του. Το Διοικητικό Συμβούλιο επιλαμβάνεται οποιουδήποτε ζητήματος αναφερθεί στο Σύνδεσμο ή υποβληθεί από οποιοδήποτε Μέλος. Το Διοικητικό Συμβούλιο συνεδριάζει τουλάχιστο μια (1) φορά το μήνα ή όσες φορές ήθελε συγκληθεί από τη Γραμματεία.Το Διοικητικό Συμβούλιο φροντίζει να τηρούνται οι πρόνοιες του Καταστατικού.

(4) Το Διοικητικό Συμβούλιο εξετάζει και υποβάλλει οποιοδήποτε ζήτημα κοινού ενδιαφέροντος στην Ομοσπονδία, με τις σχετικές εισηγήσεις του για λήψη των αναγκαίων μέτρων.

(5) Το Διοικητικό Συμβούλιο βρίσκεται σε απαρτία όταν παρευρίσκεται το ένα δεύτερο (1/2) των μελών του συν ένα (1) και αποφασίζει με πλειοψηφία των παρόντων μελών. Σε περίπτωση που δεν υπάρχει απαρτία τότε η συνεδρίαση αναβάλλεται για δεκαπέντε (15) λεπτά οπόταν όλα τα παρευρισκόμενα μέλη αποτελούν απαρτία. Σε περίπτωση ισοψηφίας τη νικώσα ψήφο έχει ο Πρόεδρος ή ο Προεδρεύων του Διοικητικού Συμβουλίου.

(6) Το Διοικητικό Συμβούλιο κηρύττει αυτόματα κενή τη θέση οποιουδήποτε μέλους του Διοικητικού Συμβουλίου όταν ισχύει τουλάχιστον ένα (1) από τα πιο κάτω:

(α) Έχει αποβιώσει.

(β) Έχει καταστεί φυσικά και πνευματικά ανίκανο να εκτελεί τα καθήκοντα του.

(γ) Έχει δηλώσει γραπτώς την παραίτηση του.

(δ) Έχει συμπληρώσει τέσσερεις (4) συνολικά αδικαιολόγητες απουσίες.Για τις δικαιολογημένες ή αδικαιολόγητες απουσίες, αποφασίζει το Διοικητικό Συμβούλιο του Συνδέσμου.

(ε) Έχει καταδικαστεί για αδίκημα ατιμωτικό ή ηθικής αισχρότητας.

(στ) Έχει παυτεί/διαγραφεί/αποβληθείγια ανάρμοστη ή υβριστική συμπεριφορά ή με βάση το άρθρο 6 (5) του Καταστατικού.

(ζ) Έχει παρεμποδίσει αδικαιολόγητα, κατά την κρίση του Διοικητικού Συμβουλίου,με οποιοδήποτε τρόπο τη διεξαγωγή Γενικής Συνέλευσης, συνεδρίας ή οποιονδήποτε εργασιών του Διοικητικού Συμβουλίου.

(7) Την κενή θέση καταλαμβάνει το πρώτο επιλαχών μέλος στην ψηφοφορία που έγινε για ανάδειξη του Διοικητικού Συμβουλίου στη Γενική Συνέλευση και σε περίπτωση μη αποδοχής τότε η θέση συμπληρώνεται από το δεύτερο επιλαχόν μέρος κ.ο.κ.Σε περίπτωση που δεν υπάρχουν επιλαχόντα μέλη ή τα επιλαχόντα μέλη δεν αποδεχτούν τη θέση στο Διοικητικό Συμβούλιο τότε αυτή παραμένει κενή και μειώνεται ο αριθμός των μελών του Διοικητικού Συμβουλίου.

(8) Μέλος του Διοικητικού Συμβουλίου δεν έχει δικαίωμα ψήφου σε περίπτωση που η απόφαση σχετίζεται, άμεσα ή έμμεσα, μεοποιασδήποτε μορφής σχέση μεταξύ αυτού ή μέλους της οικογένειας του ή συγγενικού του προσώπου μέχρι και τρίτου βαθμού συγγένειας και του Συνδέσμου.

(9) Δικαιοπραξίες που έγιναν από Μέλος του Διοικητικού Συμβουλίου στα πλαίσια των εξουσιών του δεσμεύουν το Σύνδεσμο, τα Μέλη του οποίου ευθύνονται ανάλογα για τις πράξεις ή παραλείψεις του μέλους αυτού, εφ' όσον η πράξη ή παράλειψη έγινε κατά την εκτέλεση των νόμιμων καθηκόντων του και υποχρεούνται σε καταβολή αποζημίωσης, εάν επιδικαστεί τέτοια απόφαση.

ΑΡΘΡΟ 15: ΓΡΑΜΜΑΤΕΙΑ

(1) Η Γραμματεία συνεδριάζει τουλάχιστο μια (1) φορά το μήνα ή όσες φορές ήθελε κριθεί αναγκαίο. Η συνεδρία της Γραμματείας προηγείται της συνεδρίας του Διοικητικού Συμβουλίου.

(2) Η Γραμματεία εκτελεί τις αποφάσεις των Γενικών Συνελεύσεων και του Διοικητικού Συμβουλίου.Επιλαμβάνεται θέματα επειγούσης φύσεως και παίρνει αποφάσεις πάνω σε αυτά, εντός των πλαισίων των αποφάσεων του Διοικητικού Συμβουλίου και της Ομοσπονδίας.Καταρτίζει τις ημερήσιες διατάξεις της Γενικής Συνέλευσης και του Διοικητικού Συμβουλίου και συγκαλεί τις συνεδρίες του.

(3) Οι αποφάσεις της Γραμματείας υποβάλλονται για έγκριση στην αμέσως επόμενη συνεδρία του Διοικητικού Συμβουλίου.

(4) Η Γραμματεία εισηγείται και το Διοικητικό Συμβούλιο κατά πρώτο λόγο αποφασίζει για οποιοδήποτε ζήτημα αμφίβολης ερμηνείας ή για τυχόν θέματα που δεν προβλέπονται από το παρόν καταστατικό σύμφωνα και με το άρθρο 29(3).

(5) Η Γραμματεία καταρτίζει εισηγήσεις για την εύρυθμη λειτουργία και για την καλύτερη επίτευξη των στόχων του Διοικητικού Συμβουλίου και τους παρουσιάζει στη συνεδρία του Διοικητικού Συμβουλίου για έγκριση.

**ΑΡΘΡΟ 16: ΠΡΟΕΔΡΟΣ**

(1) Ο Πρόεδρος προεδρεύει των συνεδριών του Διοικητικού Συμβουλίου, της Γραμματείας και των Εκτάκτων Γενικών Συνελεύσεων, εποπτεύει τη λειτουργία του Συνδέσμου και συνυπογράφει με το Γραμματέα όλα τα έγγραφα του Συνδέσμου και συγκαλεί μαζί με το Γραμματέα τις Γενικές Συνελεύσεις και τις συνεδρίες του Διοικητικού Συμβουλίου και της Γραμματείας.

1. Έχει την ευθύνη των δημόσιων σχέσεων του Συνδέσμου.

**ΑΡΘΡΟ 17: ΑΝΤΙΠΡΟΕΔΡΟΣ**

(1) Ο Αντιπρόεδρος βοηθά τον Πρόεδρο στην εκτέλεση των καθηκόντων του και τον αναπληρώνει όταν απουσιάζει ή κωλύεται, με τις ίδιες εξουσίες και δικαιώματα.

(2) O Αντιπρόεδρος έχει την ευθύνη συντονισμού των επιτροπών εργασίας.

**ΑΡΘΡΟ 18: ΓΡΑΜΜΑΤΕΑΣ**

(1) Ο Γραμματέας τηρεί το Μητρώο Μελών του Συνδέσμου.

(2) Ο Γραμματέας τηρείτα πρακτικά των συνεδριάσεων του Διοικητικού Συμβουλίου και της Γραμματείας και τα κοινοποιεί αυτά προς τα Μέλη του Διοικητικού Συμβουλίου τουλάχιστον σαράντα οκτώ (48) ώρες πριν την επόμενη συνεδρίαση.

(3) Μαζί με τον Πρόεδρο συγκαλεί τις Γενικές Συνελεύσεις και τις συνεδρίες του Διοικητικού Συμβουλίου και της Γραμματείας.

(4) Διεξάγει όλη την αλληλογραφία, τηρεί αρχεία, κρατεί τη σφραγίδα και συνυπογράφει με τον Πρόεδρο όλα τα έγγραφα του Συνδέσμου.

(5) Προεδρεύει των εργασιών του Διοικητικού Συμβουλίου σε περίπτωση απουσίας του Προέδρου και του Αντιπροέδρου.

**ΑΡΘΡΟ 19: ΒΟΗΘΟΣ ΓΡΑΜΜΑΤΕΑΣ**

Ο Βοηθός Γραμματέας βοηθά το Γραμματέα στην εκτέλεση των καθηκόντων του και τον αναπληρώνει όταν απουσιάζει ή κωλύεται, με τις ίδιες εξουσίες, δικαιώματα και υποχρεώσεις.

**ΑΡΘΡΟ 20: ΤΑΜΙΑΣ**

(1) Ο Ταμίας τηρεί βιβλίο Ταμείου στο οποίο καταχωρεί τακτικά και με ακρίβεια όλες τις εισπράξεις και πληρωμές του Συνδέσμου, εισπράττει χρήματα με διπλότυπες αποδείξεις και κάμνει πληρωμές σύμφωνα με τις αποφάσεις του Διοικητικού Συμβουλίου.

(2) Ο Ταμίας τηρεί βιβλίο περιουσίας και αρχεία για όλα τα περιουσιακά στοιχεία του Συνδέσμου κάνοντας τις κατάλληλες καταχωρήσεις, οι οποίες προσυπογράφονται από τον Πρόεδρο και Γραμματέα.

(3) Ο Ταμίας,με έγκριση του Διοικητικού Συμβουλίου, καταθέτει σε χρηματοπιστωτικό ίδρυμα, κάθε ποσό που εισπράττει και αποσύρει χρήματα με τη συνυπογραφή του Προέδρου ή του Αντιπροέδρου, σε περίπτωση κωλύματος του Προέδρου.

(4) Δίνει λεπτομερή στοιχεία για την οικονομική κατάσταση του Συνδέσμου στην Ετήσια Γενική Συνέλευση, το Διοικητικό Συμβούλιο και τη Γραμματεία, όταν του ζητηθεί.

(5) Συνυπογράφει μαζί με τον Πρόεδρο τηνετήσια οικονομική κατάσταση και τον ισολογισμό που κατατίθεται στην Ετήσια Γενική Συνέλευση.

**ΑΡΘΡΟ 21: ΒΟΗΘΟΣ ΤΑΜΙΑΣ**

Ο Βοηθός Ταμίας βοηθά τον Ταμία στην είσπραξη των συνδρομών και γενικά στην εκτέλεση των καθηκόντων του.

**ΑΡΘΡΟ 22: ΕΠΙΘΕΩΡΗΣΗ ΒΙΒΛΙΩΝ ΚΑΙ ΑΡΧΕΙΩΝ**

Οποιοδήποτε μέλος του Διοικητικού Συμβουλίου ή άλλο πρόσωπο, που έχει συμφέρον στα κεφάλαια του Συνδέσμου, μπορεί μετά από αίτηση στη Γραμματεία, να εξετάσει τα λογιστικά βιβλία και αρχεία του Συνδέσμου, σε ημερομηνία βολική για τον Ταμία και το εν λόγω Μέλος, αλλά όχι αργότερα από ένα (1) μήνα από την έγκριση της αίτησης.

**ΑΡΘΡΟ 23: ΕΛΕΓΧΟΣ ΛΟΓΑΡΙΑΣΜΩΝ**

1. Στην Ετήσια Γενική Συνέλευση ορίζονται δύο (2) ελεγκτές για έλεγχο των ταμειακών λογαριασμών του Συνδέσμου.Οι ελεγκτές μπορεί να είναι Μέλη του Συνδέσμου, όχι όμως μέλη του Διοικητικού Συμβουλίου, ή Επίτιμα Μέληή αναγνωρισμένος ελεγκτικός οίκος.
2. Οι ελεγκτές θα έχουν εξουσία να εξετάζουν όλα τα βιβλία και έγγραφα που χρειάζονται για την εκτέλεση των καθηκόντων τους και θα ετοιμάζουν ετήσιαέκθεση για την οικονομική κατάσταση και τον ισολογισμότου Συνδέσμου και για τον τρόπο που κρατήθηκαν οι λογαριασμοί. Η έκθεση αυτή θα υποβάλλεται στην Ετήσια Γενική Συνέλευση για έγκριση.

**ΑΡΘΡΟ 24: ΕΠΙΤΡΟΠΕΣ ΕΡΓΑΣΙΑΣ**

(1) Για καλύτερη εξυπηρέτηση των σκοπών του Συνδέσμου το Διοικητικό Συμβούλιο μπορεί να ορίζει Επιτροπές Εργασίας με ορισμένη αρμοδιότητα και εντολή κάτω από την εποπτεία της Γραμματείας του Διοικητικού Συμβουλίου και με την ευθύνη του Αντιπροέδρου. Κάθε Επιτροπή θα είναι υπόλογη για τις πράξεις της στο Διοικητικό Συμβούλιο.

(2) Μέλη των Επιτροπών Εργασίας μπορούν να ορισθούν και μη μέλη του Δ.Σ αλλά χωρίς δικαίωμα ψήφου.

(3) Κάθε Επιτροπή Εργασίας θα καταρτίζεται σε Σώμα και θα εκλέγει τον συντονιστή/πρόεδρο της και το γραμματέα της Επιτροπής.

(4) Οι Επιτροπές Εργασίας θα συνέρχονται σε τακτικές συνεδρίες και θα υποβάλλουν μελέτες και εισηγήσεις προς το Διοικητικό Συμβούλιο για λήψη αποφάσεων. Ο Συντονιστής/Πρόεδρος θα καλεί τις κατά καιρούς συνεδρίες και ο Γραμματέας της Επιτροπής θα τηρεί τα πρακτικά των συνεδριάσεων, τα οποία στη συνέχεια θα υποβάλλει προς το Γραμματέα του Διοικητικού Συμβουλίου.

**ΑΡΘΡΟ 25: ΣΥΜΜΕΤΟΧΗ ΣΤΗΝ ΟΜΟΣΠΟΝΔΙΑ**

(1) Ο Σύνδεσμος μπορεί να προσχωρήσει στην Ομοσπονδία, μετά από απόφαση της Γενικής Συνέλευσης, με απλή πλειοψηφία των παρόντων μελών του. Η προσχώρηση του Συνδέσμου στην Ομοσπονδία εξασφαλίζει σε αυτόν, με βάση το Καταστατικό της, το δικαίωμα του μέλους και κατά συνέπεια το δικαίωμα συμμετοχής στη διοίκηση και εργασίες της και τη διοίκηση της Συνομοσπονδίας. Ο Σύνδεσμος απολαμβάνει τα δικαιώματα και τα ωφελήματα που παρέχονται από την Ομοσπονδία και τη Συνομοσπονδία και διευθετεί έγκαιρα τις υποχρεώσεις του προς αυτές σύμφωνα με το Καταστατικό τους.

(2) Ο Σύνδεσμος θα είναι μέλος της Ομοσπονδίας και θα αντιπροσωπεύεται σε αυτήν από τρία (3) μέλη που θα ορίζει το Διοικητικό Συμβούλιο. Οι τρεις (3) αντιπρόσωποι του Συνδέσμου στην Ομοσπονδία θα είναι κατά προτίμηση μέλη της Γραμματείας. Το Διοικητικό Συμβούλιο μπορεί να ορίσει ως αντιπροσώπους και οποιοδήποτε άλλο μέλος του. Το ένα (1) μέλος, θα είναι και ο εκπρόσωπος του Συνδέσμου στο Διοικητικό Συμβούλιο της Ομοσπονδίας. Εκπρόσωπος στην Ομοσπονδία κατά πρώτο λόγο θα είναι ο Πρόεδρος. Σε διαφορετική περίπτωση το Διοικητικό Συμβούλιο θα ορίζει οποιοδήποτε άλλο μέλος του Διοικητικού Συμβουλίου ως εκπρόσωπο στην Ομοσπονδία.

(3) Τα καθήκοντα του εκπροσώπου του Συνδέσμου στην Ομοσπονδία είναι:

(α) Να μεταφέρει στην Ομοσπονδία οποιεσδήποτεεισηγήσεις ή προβλήματατου Συνδέσμου που αντιπροσωπεύει, μετά από απόφαση του Διοικητικού Συμβουλίου του Συνδέσμου.

(β) Να ανακοινώνει ανελλιπώς στο Σύνδεσμο τις απόψεις,θέσεις και αποφάσεις της Ομοσπονδίας πάνω στα ειδικά θέματα που αφορούν το Σύνδεσμο του, καθώς και πάνω σε θέματα που απασχολούν την Ομοσπονδία.

(γ) Να παίρνει ενεργό μέρος στις διάφορες συνεδριάσεις, δραστηριότητες και γενικά στις εργασίες της Ομοσπονδίας.

(δ) Αναλαμβάνει όπως διευθετεί έγκαιρα τις υποχρεώσεις του Συνδέσμου προς την Ομοσπονδία.

**ΑΡΘΡΟ 26: ΔΙΚΑΣΤΙΚΗ ΚΑΙ ΕΞΩΔΙΚΗ ΑΝΤΙΠΡΟΣΩΠΕΥΣΗ**

Ο Σύνδεσμος αντιπροσωπεύεται σε οποιοδήποτε Δικαστήριο, Αρχή ή Σώμα από τον Πρόεδρο ή το Γραμματέα ή τον Ταμία ή και από όλους, οι οποίοι και τον δεσμεύουν, εκτός από τις περιπτώσεις που καθορίζονται ειδικά από το παρόν Καταστατικό.

**ΑΡΘΡΟ 27: ΑΝΑΚΗΡΥΞΗ ΔΩΡΗΤΩΝ ΚΑΙ ΕΥΕΡΓΕΤΩΝ**

Το Διοικητικό Συμβούλιο ανακηρύσσει δωρητές όσους προσφέρουν σε είδος ή σε χρήμα πεντακόσια ευρώ (€500) και άνω και ως ευεργέτες όσους προσφέρουν δύο χιλιάδες ευρώ (€2.000) και άνω. Θα τηρείται προς τούτο ειδικό βιβλίο "Δωρητών και Ευεργετών".

**ΑΡΘΡΟ 28: ΠΑΡΑΚΟΛΟΥΘΗΣΗ ΣΥΝΕΔΡΙΑΣΕΩΝ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ**

1. Η Διεύθυνση του σχολείου μπορεί να παρευρίσκεται στις συνεδρίες του Διοικητικού Συμβουλίου ύστερα από πρόσκληση της Γραμματείας, χωρίς να έχει δικαίωμα ψήφου.

(2) Στις συνεδρίες μπορεί να παρευρίσκονται, εφ' όσον κληθούν από τη Γραμματεία και οποιαδήποτε μέλη των Επιτροπών Εργασίαςή οι δυο (2) ελεγκτές μη μέλη του Διοικητικού Συμβουλίου ή Επίτιμα Μέλη, ή άλλος αρμόδιος που έχει σχέση με θέμα που συζητείται, χωρίς να έχουν δικαίωμα ψήφου.

**ΑΡΘΡΟ 29: ΤΡΟΠΟΠΟΙΗΣΗ ΚΑΙ ΕΡΜΗΝΕΙΑ ΚΑΤΑΣΤΑΤΙΚΟΥ**

(1) Το παρόν Καταστατικό μπορεί να τροποποιηθεί από Ειδική Καταστατική Συνέλευση που γίνεται για το σκοπό αυτό.

(2) Κάθε τροποποίηση του Καταστατικού ισχύει από την καταχώρηση της στο Μητρώοόπως αυτό προσδιορίζεται στον Νόμο, η οποία γίνεται ύστερα από αίτηση του Διοικητικού Συμβουλίου που υποβάλλεται άμεσα και όχι περισσότερο από δέκα (10) ημέρες από τη ψήφιση της.

(3) Για κάθε ζήτημα αμφίβολης ερμηνείας ή για τυχόν θέματα που δεν προβλέπονται από το παρόν Καταστατικό αποφασίζει κατά πρώτο λόγο το Διοικητικό Συμβούλιο, σε συνάρτηση με τις πρόνοιες του Νόμου. Τέτοια απόφαση είναι δεσμευτική εκτός εάν προσβληθεί στη Γενική Συνέλευση της οποίας η απόφαση είναι τελεσίδικη.

(4) Η Καταστατική Συνέλευση βρίσκεται σε απαρτία όταν παρευρίσκεται το ένα δεύτερο (1/2) των μελών του Συνδέσμου συν ένα (1). Σε περίπτωση μη απαρτίας στην καθορισμένη ώρα η Συνέλευση αναβάλλεται για μισή ώρα, οπότε αυτή βρίσκεται σε απαρτία ανεξάρτητα από τον αριθμό των παρευρισκομένων μελών της που έχουν τακτοποιήσει τις οφειλές τους προς τον Σύνδεσμο.

(5) Αποφάσεις λαμβάνονται με απλή πλειοψηφία του ολικού αριθμού των ψήφων των παρόντων μελών. Για τη μεταβολή των σκοπών του Συνδέσμου απαιτείται η πλειοψηφία των τριών τετάρτων (3/4) των παρόντων μελών του Συνδέσμου.

**ΑΡΘΡΟ 30: ΣΦΡΑΓΙΔΑ-ΛΑΒΑΡΟ-ΕΜΒΛΗΜΑ**

(1) Ο Σύνδεσμος θα έχει την επίσημη σφραγίδα του που θα φέρει την επωνυμία του.

(2) Μπορεί επίσης να έχει λάβαρο καθώς και έμβλημα, το οποίο θα χρησιμοποιείται σε όλα τα έγγραφα και αποδείξεις του.

(3) Ο Σύνδεσμος θα έχει ηλεκτρονική διεύθυνση (email), τηλεομοιότυπο (fax), ενώ θα μπορεί να έχει, επίσης, ιστοσελίδα (website) ή/και σελίδα σε μέσα κοινωνικής δικτύωσης.

**ΑΡΘΡΟ 31: ΗΜΕΡΟΜΗΝΙΑ ΙΔΡΥΣΗΣ ΣΥΝΔΕΜΟΥ ΚΑΙ ΗΜΕΡΟΜΗΝΙΑ ΕΓΚΡΙΣΗΣ ΚΑΤΑΣΤΑΤΙΚΟΥ**

(1) Ο Σύνδεσμος ιδρύθηκε την/στις…………………. και εγγράφηκε στον Έφορο Συνδέσμων Γονέων την ……………. δυνάμει του περί Συνδέσμων Γονέων Νόμου του 1992 (Ν.105(1)/92), όπως αυτός τροποποιήθηκε.

(2) Το παρόν Καταστατικόψηφίσθηκε από την Καταστατική Συνέλευση στις………………………..

(3) Το παρόν Τροποποιηθέν Καταστατικό εγκρίθηκε από Έκτακτη Γενική Συνέλευση που έγινε στις………………..

**ΑΡΘΡΟ 32: ΔΙΑΛΥΣΗ ΣΥΝΔΕΣΜΟΥ**

(1) Ο Σύνδεσμος διαλύεται:

(α) αν τα Μέλη του μειωθούν σε λιγότερα από είκοσι (20).

(β) με απόφαση των τεσσάρων πέμπτων (4/5) των παρόντων Μελών του, που λαμβάνεται σε Έκτακτη Γενική Συνέλευση που συγκαλείται ειδικά για το σκοπό αυτό.

(γ) με απόφαση του Δικαστηρίου ύστερα από αίτηση του Διοικητικού Συμβουλίου ή του ενός δευτέρου (1/2)των Μελών ή του Γενικού Εισαγγελέα της Δημοκρατίας.

(δ) αν λόγω άλλων αιτιών είναι αδύνατη η ανάδειξη Διοικητικού Συμβουλίου ή γενικά είναι αδύνατη η εξακολούθηση της λειτουργίας του Συνδέσμου σύμφωνα με το παρόν Καταστατικό.

(ε) αν εκπληρώθηκε ο σκοπός του Συνδέσμου ή αν λόγω μακράς αδράνειας εγκαταλείφθηκε ο σκοπός αυτός.

(στ) αν ο Σύνδεσμος επιδιώκει σκοπό διαφορετικό από αυτόν που καθορίζεται στο Καταστατικό.

(ζ) για τους λόγους που αναφέρονται στο άρθρο 22 του Νόμου.

(2) Ο Σύνδεσμος όταν διαλυθεί, αυτοδικαίως βρίσκεται υπό εκκαθάριση. Μέχρι το τέλος της εκκαθάρισης και για τις ανάγκες του, ο Σύνδεσμος θεωρείται ότι εξακολουθεί να υφίσταται.

(3) Η εκκαθάριση γίνεται από τα πρόσωπα του Διοικητικού Συμβουλίου. Αν αυτά ελλείπουν, ένας (1) ή περισσότεροι εκκαθαριστές διορίζονται από το δικαστήριο.

(4) Ο εκκαθαριστής έχει την αρμοδιότητα του Διοικητικού Συμβουλίου και την εξουσία αυτή την ασκεί μόνο για τις ανάγκες της εκκαθάρισης.

(5) Ο εκκαθαριστής υποχρεούται σε καταβολή αποζημίωσης, για κάθε παράβαση των υποχρεώσεων του λόγω σφάλματος του, περισσότεροι όμως εκκαθαριστές ευθύνονται εις ολόκληρο.

(6) Σε περίπτωση διάλυσης του Συνδέσμου η περιουσία μετά την εκπλήρωση των νόμιμων υποχρεώσεων περιέρχεται στο οικείο σχολείο.